Cayê qirkerdişî de çalakî amî viraştene û ame vatene, „Ma şaro Kurd ganî wina bizanê ke qirkerdişê Kortekî yê Şengal, Efrîn ûcŞeladizê ra cîya nêyo. Dewamê heman sîyasetî yo.
Şarê nizdê Qendîlî seba ke qirkerdişê dewleta Tirkî yê Kortekî, ke 3’ê înan ra sivîlî 5 hemwelatijî hêrişê hewayî de şehîd bîyî, cayê qirkerdişî de ameyî têhet.
Çalakîye de xeylî kesî amade bîyî, sloganan de ame vatene, “Şehîd nêmireno”, “Terorîst Erdogan” û „Birijîyo Kolonyalîzm“.
Dima ra serê nameyê Meclîsê Şarî yê Binarê Qendîlî de Hestîyar Mûsayî eşkerayîya çapemenî wende.
Mûsayî vat çi gama ke dewleta Tirkî Başûrê Kurdistanî ser o hêrişan kena zêde qirkerdiş bîyo, dewleta Tirkî wazena temamê Başûrê Kurdistanî îşxal bikero. Mûsayî vat ganî hukmatê Başûrê Kurdistanî amacê îşxalî yê dewleta Tirkî bivîno û hemkarî nêkero û vat, „Ma sey şarê Binarê Qendîlî qirkerdişê dewleta Tirkî ya faşîste şermezar kenê. Ma Kurdî ganî bizanê, qirkerdişê Kortekî yê Şengalî, Efrîn û Şêladizê ra cîya nêyo, dewamê heman sîyasetî yo.“
